Isma Yusoof atau nama sebenarnya ialah Muhammad Ismaizal bin Yusoof dilahirkan pada 12 Ogos 1982 dan merupakan graduan daripada Mutimedia University dengan lulusan Ijazah Sarjana Muda dalam Filem Animasi Kelas 1. Kerjaya lakonan beliau bermula melalui drama RTM Sutun 2 pada 2006 diikuti dengan beberapa drama seperti Impian , EJEN 016, Abang! Mak Panggil Balik dan lain-lain. Bukan sahaja aktif dalam bidang lakonan drama, Isma Yusoof juga aktif dalam pementasan drama teater antaranya ialah Tat Nenas, Kelab Malam dan Tamu di Bukit Kenny. Drama bersiri Merah Putih merupakan arahan pertama beliau yang diperankan oleh Zahiril Adzim, Ellyas Abdullah dan Dira Abu Zahar pada tahun 2209. Selain itu, Isma Yusoof turut mengarahkan beberapa siri drama popular seperti Mawi Oh Mawi, Raya Si Primadona, Dari Mata ke Hati dan sebagainya. Beliau juga telah memenangi banyak anugerah antaranya Pengarah Terbaik Anugerah Tribute P Ramlee 2015, Pencalonan Pengarah Terbaik Anugerah Skrin 2013 (Fatihah Untuk Abah), Pencalonan Drama Terbaik Anugerah Skri 2013 (Fatihah Untuk Abah), Pelakon Pembantu Lelaki Terbaik Anugerah Skrin 2010 (Antara Garisan), Pelakon Terbaik Festival Teater Malaysia 2002 &2004 (Tat Nenas), Dicalonkan Pendatang Baru Terbaik FFM Sabah untuk SETEM, Rekaan Poster Terbaik FFM untuk Kebaya Merah dan Reka Bentuk Poster Terbaik FFM untuk Belukar.